hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu hu hu hu hu hu en hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu en hu hu hu hu hu hu de hu de pt de hu hbs_lat hu hu hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Így kávéztam Amerikában - Vendégposzt egy megvalósult álomról - Csak csináld Magadért
A történet (sajnos) nem velem esett meg. Szinte hihetetlen, ugyanakkor felettébb inspiráló, erőt adó.
Bátran kívánj nagyot, aztán nincs más hátra, élj a lehetőséggel, valósítsd meg álmaidat.
Fogadjátok szeretettel Kaufman Ilona vendégposztját:
Egy kávés sztori, avagy: Az élet egy nagy kaland, de csak ha nem félve élsz!
Egy hűvös, még téliesebb este barátnőmmel beszélgettünk. Ő lelkesen mesélt, hogyan készül a nyári perui útjára, én meg fájó szívvel, nem kicsit irigykedve hallgattam. Még soha nem utaztam másik földrészre, leszámítva egy pár évvel ezelőtti egyiptomi utat.
Este, amikor már leoltottam a lámpát , s legtitkosabb vágyaim is elő mertek bújni rejtekhelyükről, átfutott az agyamon: vajon fogok-e az életben én ilyen messze utazni?
Nem sokszor utaztam külföldre, de mindig vonzottak a nappalok kijózanító fényében elérhetetlennek tűnő helyek. (Na és persze a kalandok.)
Az éjszaka azonban más. Éjszaka bármi megtörténhet, útra kelnek az álmok, s akár még valóra is válhatnak!
Pár nappal az után a bizonyos este után, amikor vágyakozva gondoltam távoli helyekre, megcsörrent a telefonom, s elhangzott egy kérdés. Egy olyan kérdés, amelyet nem sokszor kap az ember az életében: Akarsz-e 6 hétre kiutazni Amerikába? Fizetik a repülőjegyedet, teljes ellátás, s még egy kis apanázst is kapsz. A másodperc töredéke alatt igent mondtam. – Ilyen töredék másodpercek alatt nyernek meg világversenyeket a sportolók- s nyertem meg én is egy – végül is 10 hétre nyúló kalandsorozatot Amerikában!
Persze hamarosan jött a kijózanító pillanat, s kérdeztem magamtól: Normális vagy? Tényleg Amerikába akarsz utazni, teljesen egyedül, gyér nyelvtudásoddal, egy idegen családhoz, akiket soha nem láttál? A félelem beszélt belőlem, tudtam ezt, s azt is tudtam, hogy ha most nem győzöm le, akkor többé nincs jogom irigykedve nézni azokat, akik távoli helyekre jutnak el életük során. A lehetőségek, melyekkel nem élünk, csak a megbánást táplálják bennünk, utólag keseregni pedig igazán hiábavaló dolog. Ezt az elmúlt évek rossz döntései már megtanították nekem.
Vettem hát egy mély lélegzetet, s megadtam a családnak az útlevél számomat. Ők megrendelték a repülőjegyet a nevemre. Nem volt visszaút.
Persze a félelem még egyszer utolért, s el is gáncsolt, akkor, amikor megérkezett a repülőjegy, s láttam, hogy háromszor kell átszállnom, mire célba érek. Hiába nyugtattak ismerősök, hogy Amerikában minden „hülyebiztosan” van kitáblázva, azért volt pár rossz órám. Nem volt viszont visszaút, menni kellett, mert megegyeztünk.
A pár hét, ami elválasztott az indulástól, nagyon gyorsan elszállt, s egyszer csak ott álltam a bécsi reptéren, háromból két gyerekem társaságában. Most nem ők, hanem én szálltam gépre. Ők maradtak, s ők izgultak. Bezáródott mögöttem a transzfer ajtaja, s egyedül maradtam. Indult a kaland. Feszegettem a határaimat rendesen, s ne hidd, hogy nyugodt voltam.
Végül minden szuperül alakult.
Már a Chicagoba tartó bécsi repülőn jött az első kellemes meglepetés: pont az előttem levő széken egy magyar hölgy ült, Ági, aki egyetlen lányához utazott, első unokája születését várva. Sok erőt merítettünk a 9 órás repülőút során egymással váltott mondatokból. Ő Chicagoba tartott, én mentem tovább San Franciscoba, hogy onnan Renoba repüljek, remélve, hogy Géza tényleg ott fog állni a reptéren, s visz tovább az otthonukba. Egy házba, amelyben minden idegen lesz, s amely sok ezer km-re van a saját otthonomtól.
Végül 10 felejthetetlen hetet töltöttünk együtt, örök barátságot kötve a családdal.
S hogy hogy is jön ide a kávé?
Már a készülődés közben rájöttem, hogy a sok-sok élményen kívül még egy jó dolog vár rám: A speciális kávéimból ugyanis a legfinomabb sajnos nem kapható Európában, de az USA-ban igen! Hurrá, 10 hét gyönyör a világ legfinomabb kávéjával!
Első dolgom volt a megérkezés után beszerezni , hogy aztán még izgatottabban kelhessek reggelente elkészíteni a kávémat, s bár ott, akkor a régi jó szokásomat, hogy visszamegyek az első pohár kávémmal az ágyba – el kellett hagynom, de a kávém felejthetetlen íze kárpótolt.
Van egy gyengém a jó kávén kívül: szeretem azt különleges pohárból inni.
Nos, megkaptam a különleges poharat is a különleges kávémhoz.
A pohár a vendéglátóim költözés utáni kicsomagoláskor került elő egy dobozból, s azonnal tudtam, nem akárkivel van dolgom.
Kecses volt, a széle – ahogy megtudtam – fehér arannyal volt bevonva – s különleges márkajel volt az alján.
S hogy hogyan került vendéglátóimhoz? Egy mérhetetlen gazdag, multimilliomos asszony ajándékaként, aki beteges vásárlási lázban égve – egy TV Shopos hirdetés hatására sok más reklámozott dologgal egyetemben megrendelte ezt a pohárkészletet is, – elfeledkezve arról az apróságról, hogy nincs szüksége ezekre a tárgyakra. Nyilván a shoppingra volt szüksége, talán ezzel kompenzálta érzelmileg kiüresedett életét? Nem tudom, de hogy nekem nagy örömet okozott a kávéspoharakkal, az biztos.
Másnap reggel elkészítettem a kávémat, s beletöltöttem a pohárba. A reggeli nap fénye beszűrődött a reluxán, s megcsillant a pohár fehér arany szélén. Nem vagyok fotós, de tudtam, varázslatos pillanat ez. Jobb híján nyúltam a mobilomért, s azzal készítettel el ezeket a fotókat.
Most, egy év után elég csak becsukni a szemem, s érzem a finom kávé ízét a számban, de érzem a pohár pillekönnyű súlyát is, kecses formáját, látom a megcsillanó fényt a fehér arannyal bevont peremén.
Boldogan gondolok vissza egy lehetetlennek gondolt, mégis megvalósult álmomra: eljutottam egy távoli országba.
Mert az álmaink azért vannak, hogy megvalósuljanak!
Köszönöm, Ilona, hogy megoszthattam a történetedet!
Tegyél Te is az álmaidért! Mondj igent a lehetőségekre! Én drukkolok! 🙂
- DeakEmberAgnes 1 hozzászólás
Ezeket is érdemes megnézni
Megszöknél? Így kezeld a konfliktust a párkapcsolatodban!
2019.11.08. - 10:36 Válasz
Hú, de jó is volt! Visszamennék bármikor!
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése